गौरिहार में नुक्कड़ सभाओं के माध्यम से किया स्वच्छता के प्रति जागरूक
जनपद पंचायत गौरिहार के निर्देशन में क्षेत्र में चलाए जा रहे स्वच्छता अभियान के तहत ग्रामीणों को नुक्कड़ सभाओं के माध्यम से शौचालय बनवाने और स्वच्छता के लिए प्रेरित किया जा रहा है। स्वच्छ भारत के इस अभियान में नेहरू युवा केंद्र छतरपुर के निर्देशन में मेंटोर युवा मंडल पल्टा में नुक्कड़ सभाएं व चौपाल लगाकर जागरूक किया गया।
मेंटोर युवा मंडल के संरक्षक महेश द्विवेदी ने बताया कि जनपद सीईओ प्रतिपाल सिंह बागरी के निर्देशन में जनपद की टीम द्वारा कीरतपुर, उदयपुर आदि में जाकर ग्रामीण जनों को खुले में शौच न करने, घरों में शौचालय बनवाने, अपने आस-पास का वातावरण साफ रखने के लिए प्रेरित किया जा रहा है। इस दौरान संबंधित गांवों की युवा/महिला मंडल की इकाइयों सहित ग्राम पंचायत के कर्मचारियों का भरपूर सहयोग मिल रहा है। स्वच्छता अभियान के प्रति ग्रामीणों को जागरूक करने के दौरान जनपद सीईओ श्री बागरी, चंदला प्रभारी कमलेश साहू, सरवई एएसआई श्रीकांत कौशिक, पीसीओ उमाशंकर तिवारी, सामंत सिंह, सुनील दीक्षित, महेश द्विवेदी, जानकी पटेल सहित युवा/महिला मंडल के अन्य सदस्य मौजूद रहे।
गौरिहार। नुक्कड़ सभा के माध्यम से ग्रामीणों को स्वच्छता के बारे में किया प्रेरित।
दीवारों में कर रहे नारा लेखन
सदस्यों द्वारा नारा लेखन और स्वच्छता चौपाल के माध्यम से खुले में शौच जाने से होने वाली बीमारियों सहित स्वास्थ्य संबंधी अन्य हानियों के बारे में विस्तृत रूप से बताया जा रहा है। ग्रामीणों को बिगड़ते पर्यावरण को संतुलित रखने के लिए शौचालय बनवाने व घर में बने शौचालयों का उपयोग करने सहित लोगों को शौचालय बनने तक बाहर शौच करने पर मानव मल को मिट्टी से ढंकने के लिए भी प्रेरित कर जागरूक किया जा रहा है।
hin_Deva hin_Deva hin_Deva hin_Deva mag_Deva hin_Deva